Ratepension, livrente og aldersopsparing er tre af de mest brugte metoder til at lave en pensionsopsparing på i Danmark. De minder således også om hinanden på flere punkter, men der forekommer dog visse forskelle. Aldersopsparing har afløst, hvad der tidligere var kapitalopsparing. Modsat ratepensionen får du ikke fradrag for dine indbetalinger, men omvendt skal du heller ikke betale skat af dine udbetalinger. En anden ting, der adskiller aldersopsparing fra ratepension er, at du på hvert et tidspunkt kan hæve hele din opsparing uden at der kommer nogle afgifter på. Til gengæld kan du højst indbetale 29.600 kroner om året. Livrente minder i højere grad om ratepension. Her får du også fradrag ved dine indbetalinger - dog op til omkring 50.000 kroner, hvorefter andre regler gælder. Du betaler ligeledes også skat af dine udbetalinger. Til gengæld bliver livrenten udbetalt i hele din levetid og ikke 10-30 år. Udbetalingen kan altså både stoppe, når du er 75 eller 85, så du ved ikke, hvor meget du vil få. Derudover skal man betale ekstra for, at udbetalinger går videre til arvinge eller lignende efter sin død. En livrente kan dog være et godt supplement til en ratepension, da sidstnævnte har et indbetalingsloft.